
УТВЪРДЕН НА19.10.2018година
					                   
ВЪЗЛОЖИТЕЛ………П……………
									     /Мирослав Димитров/

ПРОТОКОЛ 

за разглеждане, оценка и класиране на оферти за възлагане на обществена поръчка за строителство, по реда на чл.187, ал.1 от Закона за обществените поръчки с предмет: : „Избор на изпълнител за основен ремонт  на санитарни възли в СУ»Никола Йонков Вапцаров» с.Бенковски, общ.Кирково , съставен на основание чл. 97, ал. 4 от ППЗОП.
Днес, 19.10.2018 г., в 13.30 ч., в интерактивен кабинет в сградата на СУ»Никола Йонков Вапцаров» с.Бенковски се проведе заседание на Комисия в състав:
Председател: заличено на основание чл.2 от ЗЗЛД 
Членове:
1.  заличено на основание чл.2 от ЗЗЛД
заличено на основание чл.2 от ЗЗЛД 
със задача да отвори, разгледа, оцени и класира постъпилите оферти за възлагане на обществена поръчка за строителство, по реда на чл.187, ал.1 от Закона за обществените поръчки с предмет „Избор на изпълнител за основен ремонт  на санитарни възли в СУ»Никола Йонков Вапцаров» с.Бенковски, общ.Кирково.
Комисията е назначена със Заповед № 3275-50/19.10.2018 г. на Мирослав Димитров –  Директор на СУ.
Комисията започна работа в пълен състав.
Обща информация
Председателят на комисията прие постъпилите оферти за възлагане на обществена поръчка чрез събиране на оферти с обява, за което беше подписан нарочен протокол. След получаване на списъка с участниците, председателят и определените от Възложителя членове на комисията подписаха декларации за 

обстоятелствата по чл.103, ал. 2 от ЗОП, съгласно изискванията на чл.97, ал.2 от ППЗОП.
В определения час за отваряне на постъпилите оферти за участие в обществената поръчка не присъстваха участници, техни представители или представители на средствата за масово осведомяване.
Комисията установи следното:
Информация за публикуваната в профила на купувача обява, с уникален код ID № 9081895/28.09.2018 г., е публикувана в Портала за обществените поръчки на АОП. Обявата за събиране на оферти с № 897/28.09.2018 г. на СУ»Никола Йонков Вапцаров» с.Бенковски е публикувана в сайта на училището, раздел „Профил на купувача“ и същата е била публично достъпна в минималния срок за публичен достъп до обявата. На основание Заповед № 3262-37/15.10.2018 г. на Директора на  СУ»Никола Йонков Вапцаров» с.Бенковски, срокът за подаване на оферти е удължен до 18.10.2018 г., 14,00 часа, като на същата дата е публикувана и кратка информация за удължения срок на Портала за обществени поръчки с номер 9081301.
В определения в обявата за събиране на оферти срок за получаване на оферти – 14,00 часа на 18.10.2018 г. са постъпили 1( една) оферта.
Постъпили са следните оферти:
	№
	Име на участника, подал оферта
	Входящ номер на офертата
	Дата на получаване на офертата
	Час на получаване

	1.
	„БОРИ“ЕООД
	1349
	15.10.2018 г.
	13,20 ч.



Офертата е постъпила в непрозрачна, запечатана опаковка и е заведена в деловодството на училището, с посочено точно време (дата, час и минути) на постъпване.
Резултати от работата на комисията
Отварянето на подадените оферти се извърши при условията на чл.97, ал.3 от ППЗОП. 
Комисията отвори офертите по реда на тяхното постъпване, като след отварянето им обяви ценовите предложения както следва: 
	№
	Име на участника, подал оферта
	Ценово предложение на участника без ДДС/ с ДДС за 

	1.
	„БОРИ“ЕООД
	83 223,38 лв./ 99 868,05 лв.



С тези действия приключи публичната част по отваряне на постъпилите оферти, като комисията продължи своята работа в закрито заседание.
Комисията в пълен състав пристъпи към разглеждане на документите относно личното състояние и критериите за подбор на участника, подала оферта за участие в обществената поръчка, като извърши преглед на същата за съответствие с изискванията към личното състояние и критериите за подбор, поставени от Възложителя.
От извършената проверка комисията констатира следното:
Относно констатациите по представените документи на участника  „БОРИ“ ЕООД.
 Комисията прегледа всички документи на участника, относно личното състояние и критериите за подбор и не констатира липсващи документи, документи, удостоверяващи несъответствие с изискванията за личното състояние или критериите за подбор, както и други несъответствия с предварително обявените условия на поръчката. 
На основание направените констатации, комисията взе единодушно:

РЕШЕНИЕ № 1
Допуска до по – нататъшно разглеждане офертата на участника „БОРИ“ ЕООД в обществената поръчка.
Комисията пристъпи към разглеждане на съдържанието на останалите документи, съдържащи се в офертата на участника за тяхното съответствие с предварително обявените условия.
При прегледа на офертата на участника „БОРИ“ ЕООД комисията установи следното:
Относно наличност на представените документи
Участникът е представил всички изискуеми от Възложителя документи, а именно:
Образец № 11 – Техническо предложение с приложени към него: Линеен график включващ необходимия брой работници и механизация. В представеното 


техническо предложение – образец № 11, участникът е посочил следния срок, който подлежи на оценка съгласно Методиката за оценка на офертите:
· Срок за изпълнение на поръчката – 25( двадесет и пет ) календарни дни;
Представеното от участника техническо предложение е редовно по съдържание и форма и отговаря на изискванията на Възложителя.
В изпълнение на своите задължения, комисията разгледа детайлно приложенията към техническото предложение на участника и установи по – отношение на съдържанието на документите следното:
Участникът е представил техническо предложение за изпълнение на поръчката, което е придружено от:
· Линеен график включващ необходимия брой работници и механизация за изпълнение на предвидените строително – монтажни работи. Същият е разработен за всички видове строително – монтажни работи.
След като комисията разгледа представения от участника Линеен график за съответствие с изискванията на възложителя установи следното:
Участникът е представил линеен график за изпълнението на всички предвидени СМР. Графика показва необходимите календарни дни  за изпълнение на отделните видове  дейности и работи, като за  всяка една дейност участника е посочил необходимия брой работници и механизация, като се е съобразил с последователността на изпълнение на видовете работи, тяхното взаимодействие и обвързаност, съгласно технологичните изисквания.
Съгласно линейния график, участникът е предвидил строително – монтажните работи да приключат до двадесет и четвъртия ден, а двадесет и петия ден участникът е предвидил за предаване на обекта и подписване на приемо – предавателен протокол за извършените работи.
В предвид горното, комисията счита, че участникът е представил Линеен график , който съдържа всички задължителни изискуеми от Възложителя елементи и съответстват на изискванията на техническата спецификация и на документацията за участие.
          На база горе изложеното може да се направят следните изводи:
1. Линейният график, съдържа всички задължителни изискуеми от Възложителя елементи и съответстват на изискванията на техническата спецификация и на документацията за участие;

2. Описаната технологична последователност на строителните процеси изцяло покрива изискванията за изготвяне на офертата и на техническата спецификация.
Образец № 12 – Ценово предложение – с приложена към него Количествено – стойностна сметка за видовете СМР.
В представеното ценово предложение – образец № 12, участникът е предложил обща цена за изпълнение на СМР в размер на 83 223,38 лв. без ДДС или 99 868,05 лв. с ДДС. Комисията направи проверка за числови и аритметични грешки и не установи такива. 
С оглед на горе изложеното, комисията установи, че ценовото предложение на участника е съобразено с изискванията на Възложителя и закона и следва да се приеме за валидно.
       В резултат на горе изложените констатации, комисията единодушно взе следното:
РЕШЕНИЕ № 2
       Допуска участника „БОРИ“ ЕООД до по нататъшно участие в процедура за възлагане на обществена поръчка за строителство, по реда на чл.187,ал.1 от ЗОП с предмет: „Избор на изпълнител за основен ремонт  на санитарни възли в СУ»Никола Йонков Вапцаров» с.Бенковски, общ.Кирково.
      Разпоредбата на чл.72, ал.1 от ЗОП е неприложима, тъй като има един допуснат до класиране  участник.  
       След извършване на гореописаните действия, комисията пристъпи към оценка на офертите на допуснатите участници по методиката за определяне на комплексна оценка на офертите при критерий за възлагане „оптимално съотношение качество/цена”.
Методика за определяне на комплексна оценка на офертите 
Оценка на офертите 
Показатели за оценяване:
Фn – Обща цена за изпълнение (предложена от участника цена в лева без ДДС) 
Сn – Срок за изпълнение на строителството
Относителна тежест на показателите за оценяване:           
                                 
Фn = 60 точки, максимална стойност
Сn= 40 точки, максимална стойност
1.Финансова оценка – Фn – максимален брой – 60 точки
Финансовите предложения се проверяват, за да се установи, че са подготвени и представени в съответствие с изискванията на документацията за участие в процедурата. При различия между сумите, изразени с цифри и думи, за вярно се приема словесното изражение на сумата.
Оценка на финансовото предложение.
Фn – финансова оценка на предлаганата от участника обща цена за изпълнение на поръчката, която за всеки участник се изчислява по формулата:
Фn = Цmin / Цn х 60, където:
Цmin – минималната предложена обща цена сред всички допуснати до оценка оферти
Цn – общата цена предложена в n-тата оферта
Фn се изчислява до втория знак след десетичната запетая.  
2.Оценка по показател Сn 
Сn е показател, отразяващ тежестта на предложения от участника срок за изпълнение на строителството /в календарни дни/ -  тежест 40 точки, 
 За нуждите на настоящата методика максималната стойност на Сn е 40 точки; 
Максимален брой точки – 40, получава офертата с предложен най-кратък срок за изпълнение на строителството;
Точките на останалите участници се определят в съотношение към най-краткия срок за изпълнение на строителството по следната формула
Сn= (Сmin / Сi) х 40, където
Сmin – представлява минималният (най-кратък) предложен срок за изпълнение на строителството
Сi – представлява срокът за изпълнение на строителството, предложен от i-тия  участник.

Сn се изчислява до втория знак след десетичната запетая.  
3. Обща оценка – Оn – максимален брой – 100 точки
Общата оценка е сбор на стойностите на техническата оценка и финансовата оценка:	 
Оn = Фn + Сn, където
Оn     – общата оценка на n-тата оферта,
Фn    – финансовата оценка на n-тата оферта.
Сn     – оценка по показател срок на n-тата оферта.
 Крайно класиране на Участниците
Крайното класиране на участниците се извършва по броя на точките,  получени за всеки участник. На първо място се класира участникът, получил най-висока обща оценка.
Оценка по показател Сn – Срок за изпълнение на строителството

	№
	Участник
	Срок за изпълнение – Сn

	
	
	
Предложен срок за изпълнение в к.д. от участниик
	Брой точки съгласно формулата
 Сn= (Сmin / Сi) х 40

	1
	„БОРИ“ ЕООД
	25 к.д.
	40,00 т.




Оценка по показател Фn – Обща цена за изпълнение




	№
	Участник
	Фn – Обща цена за изпълнение

	
	
	
предложена от участника цена в лева без ДДС
	Брой точки съгласно формулата
 Фn = Цmin / Цn х 60


	1
	„БОРИ“ ЕООД
	83 223,38 лв.
	60,00 т.




Обща оценка – Оn

	№
	Участник
	Обща оценка – Оn


	
	
	
Срок за изпълнение – Сn(точки)
	Фn – Обща цена за изпълнение (точки)
	Обща оценка – Оn съгласно формулата Оn = Фn + Сn



	1
	„БОРИ“ ЕООД
	40,00 т.
	60,00 т.
	100,00 т.



Въз основа на предложението на участника и извършените пресмятания на общата оценка на участника на основание чл.58, ал.1 от ППЗОП комисията извърши класиране, както следва :
Първо място –  „БОРИ“ ЕООД с обща оценка от 100,00 точки;
Предвид извършеното класиране, Комисията предлага на Възложителя – Директора на СУ»Никола Йонков Вапцаров» с.Бенковски , да сключи договор за обществена поръчка за строителство, по реда на чл.187, ал.1 от Закона за обществените поръчки с предмет: „Избор на изпълнител за основен ремонт  на санитарни възли в СУ»Никола Йонков Вапцаров» с.Бенковски, общ.Кирково с участника класирал се на първо място както следва:
„БОРИ“ ЕООД
Комисията приключи работа в 15,00 часа на 19.10.2018 г.
Съгласно чл.192 от ЗОП и на основание чл.97, ал.4 от ППЗОП настоящият протокол и цялата документация по провеждането на настоящата процедура са предадени на Възложителя на 19.10.2018 г. 
КОМИСИЯ:
		Председател:.................п......................
			заличено на основание чл.2 от ЗЗЛД
Членове:	1. ..................п......................	2. ................................п....................

